Kamu bisa jelasin ke aku soal Empayar Portugal dalam bahasa melayu?

Empayar Portugal (), juga dikenali sebagai Empayar luar negara Portugal (Ultramar Português) atau Empayar Jajahan Portugal (Império Colonial Português), adalah sebuah empayar global pertama dalam sejarah. Selain itu, ia juga adalah sebuah empayar penjajahan Eropah yang paling lama bertahan iaitu kira-kira hampir enam kurun, bermula dengan penaklukan Ceuta pada tahun 1415 sehingga hari penyerahan kembali Macau pada tahun 1999 atau penyerahan kedaulatan kepada Timor Timur pada tahun 2002. Empayar ini merangkumi wilayah jajahan yang luas yang mana kini adalah sebahagian dari 53 buah negara-negara berdaulat.

Para pelayar Portugal mula menjelajah pantai di Afrika pada tahun 1419, menggunakan pembangunan terkini dalam navigasi, kartografi dan teknologi maritim seperti caravel, dalam penjelajahan mencari laluan laut ke sumber perdagangan rempah yang mewah. Pada tahun 1488, Bartolomeu Dias mengelilingi Tanjung Harapan, dan pada tahun 1498, Vasco da Gama telah tiba di India. Pada tahun 1500, sama ada melalui pendaratan tidak sengaja atau rancangan rahsia raja, Pedro Álvares Cabral telah menemui Brazil di pantai Amerika Selatan. Pada dekad-dekad seterusnya, para pelayar Portugal terus menjelajah pantai dan kepulauan di Asia Timur, mengasaskan kubu kota dan kilang-kilang di mana sahaja mereka pergi. Menjelang tahun 1571, satu juraian pos perdagangan menghubungkan Lisbon sehingga Nagasaki di sepanjang pantai Afrika, Timur Tengah, India, dan Asia telah dibina. Jaringan komersial ini membawa kekayaan besar kepada Portugal.